

Jautājumi/Atbildes
Iepirkumu komisija ir saņēmusi ieinteresētā piegādātāja jautājumus iepirkumā “Valsts administrācijas skolas mācību digitālie risinājumi”, (identifikācijas Nr. VAS 2026/7-2/6) un sniedz šādu atbildi.
1.jautājums.
Saskaņā ar iepirkuma nolikumu iepirkuma rezultātā tiks slēgta vispārīgā vienošanās ar vismaz 2 (diviem) pretendentiem, kuri atbildīs visām kvalifikācijas prasībām un būs iesnieguši piedāvājumus ar zemāko cenu. Tehniskajā un Finanšu piedāvājumā nepieciešams norādīt maksimālo cenu par vienu pakalpojuma sniegšanas stundu EUR, neskaitot PVN, kuru vienošanās ietvaros nevarēs pārsniegt. 
Lūdzam skaidrot, kā Iepirkuma ietvaros ir saprotams jēdziens “viena pakalpojuma sniegšanas stunda”, kas norādīts Tehniskā un Finanšu piedāvājuma veidnē.
Vai ar vienu pakalpojuma sniegšanas stundu ir saprotama viena konkrēta Izpildītāja speciālista viena darba stunda (cilvēkstunda)?
Piemēram, ja viena astronomiskā laika stundas ietvaros pie konkrētā mācību digitālā risinājuma paralēli strādā projekta vadītājs, metodiķis, programmētājs un grafiskā dizaina speciālists, vai šādā gadījumā apmaksājamo pakalpojuma stundu apjoms ir trīs cilvēkstundas, piemērojot piedāvājumā norādīto stundas cenu katrai no tām?
Atbilde.
Ar vienu pakalpojuma sniegšanas stundu saprotama viena stunda pakalpojuma izpildei neatkarīgi no Izpildītāja speciālistu skaita, kas tiek iesaistīti tā sniegšanā. Finanšu piedāvājumā norādītajā stundas cenā jāiekļauj visas ar pakalpojuma izpildi saistītās izmaksas, tostarp visu piesaistīto speciālistu darba izmaksas.

2.jautājums.
Papildus lūdzam skaidrot, kā tiks noteikts konkrēta pasūtījuma izpildei nepieciešamais/apmaksājamais pakalpojuma stundu skaits – vai to iepriekš noteiks Pasūtītājs konkrētā pasūtījuma tehniskajā specifikācijā, aprēķinās Izpildītājs, vai arī par nepieciešamo stundu apjomu Puses vienosies pēc konkrētā darba apjoma un veicamo uzdevumu saskaņošanas?
Atbilde.
Konkrētā pasūtījuma izpildei nepieciešamais pakalpojuma sniegšanas stundu skaits tiks noteikts katra cenu pieprasījuma ietvaros, pamatojoties uz Pasūtītāja sagatavoto tehnisko specifikāciju. Pasūtītājs cenu pieprasījumā norādīs maksimālo izpildes termiņu, savukārt Izpildītājs, izvērtējot veicamo darbu apjomu un prasības, norādīs pakalpojuma izpildei nepieciešamo stundu skaitu. Atsevišķos gadījumos, ņemot vērā pakalpojuma specifiku, stundu skaitu var noteikt Pasūtītājs. Pretendenta piedāvātā stundas cena nedrīkst pārsniegt vispārīgās vienošanās ietvaros piedāvāto cenu.

